Želja za volontiranjem premašuje ponudu prilika za volontiranje koje se nude. Samo 6 % mladih izjavilo je da su bili u inozemstvu radi volontiranja, a od onih koji to nisu probali 88 % je reklo da nisu imali priliku. Općenito gledano više od četiri od deset mladih Europljana kažu da bi htjeli raditi, studirati ili osposobljavati se u nekoj drugoj državi članici EU-a.

Mladi Europljani žele se angažirati u svojim zajednicama. Gotovo je polovina njih već učlanjena u barem jednu organizaciju. Najpopularniji su sportski klubovi (29 %), klubovi ili organizacije mladih (16 %), lokalne organizacije koje pružaju potporu lokalnoj zajednici (11 %) i kulturne organizacije (10 %). Svaka četvrta mlada osoba u Europskoj uniji bila je uključena u neku vrstu organizirane volonterske aktivnosti u posljednjih 12 mjeseci, a to su uglavnom bile aktivnosti povezane s dobrotvornim radom, humanitarnom i razvojnom pomoći, zaštitom okoliša, obrazovanjem, osposobljavanjem i sportom.

Mladi Europljani trebaju više prilika koje su im ujedno lakše dostupne kako bi mogli izraziti svoju solidarnost. Europske snage solidarnosti povezat će entuzijastične i predane mlade ljude koji su spremni i voljni raditi na zajedničkom projektu solidarnosti. To će biti inspirativno i osnažujuće iskustvo za mlade čija je želja pomagati, učiti i razvijati se, pritom stječući vrijedno iskustvo. Cilj je da se Europskim snagama solidarnosti do 2020. pridruži prvih 100 000 mladih Europljana.

„U Europi ima mnogo mladih socijalno osviještenih osoba koje su voljne znatno pridonijeti društvu i pomoći u iskazivanju solidarnosti. Možemo im stvoriti priliku za to […] Solidarnost je ljepilo koje Uniju drži na okupu […] Mladi diljem EU-a moći će pružiti svoju pomoć ondje gdje je najpotrebnija, kao odgovor na krizne situacije […] Ti će mladi ljudi dobiti priliku razvijati vještine te steći ne samo radno nego i vrijedno životno iskustvo.”

Da bismo očuvali europsko jedinstvo, trebamo više solidarnosti. Solidarnost je jamstvo jedinstva koje nam je potrebno za rješavanje aktualnih i budućih kriza jer je utemeljena na čvrstim moralnim načelima. Ona je i jasan orijentir za mlade Europljane u njihovoj težnji za boljom Unijom. Upravo su mladi ti koji u svojim umovima i srcima nose snagu i ideje potrebne za napredovanje europskog projekta. A aktualni lideri Europe imaju moralnu zadaću osigurati im pretpostavke za to.

Dodana vrijednost Europskih snaga solidarnosti bit će da one postanu središnja točka solidarnog djelovanja diljem Europske unije. Surađujući s državama članicama i dionicima na nacionalnoj razini i na razini EU-a, Europske snage solidarnosti dopunit će postojeće nacionalne programe i ojačati njihove temelje okupljanjem instrumenata financiranja na jednom mjestu. Kombinacija jedinstvene točke ulaza, dvaju komponenti djelovanja, djelotvornog i optimalnog alata za odabir i uparivanje, naknada, osiguranja i certifikata omogućit će mladima diljem Europe da izraze vrijednosti koje se temelje na solidarnosti.

Aktivnostima u okviru komponente plaćenog rada nadopunit će se aktivnosti koje već provode nacionalne službe za zapošljavanje, a posebno europska mreža za zapošljavanje (EURES), koja općenito podupire obavještavanje i pronalaženje radnih mjesta za radnike u svim državama članicama EU-a. Stavljanjem naglaska na vrijednosti koje se temelje na solidarnosti, Europske snage solidarnosti obogatit će postojeće prakse zapošljavanja u državama članicama i ponuditi nove prilike onim kategorijama mladih koji do sada nisu imali koristi od pomoći.

Na temelju pravne osnove navedenih programa, Europske snage solidarnosti poduprijet će mlade u volonterskom radu u trajanju od dva mjeseca do godine dana u vlastitoj zemlji ili u inozemstvu. Njihova će se provedba u početku uglavnom temeljiti na solidnoj i učinkovitoj mreži nacionalnih agencija za Erasmus+. Druge volonterske aktivnosti financirat će se putem postojećih programa kao što su LIFE, Europa za građane, Fond za azil, migracije i integraciju, Europski poljoprivredni fond za ruralni razvoj, Europski fond za regionalni razvoj i zdravstveni program. U pravilu će troškovi smještaja, hrane, putovanja, osiguranja i džeparac za mlade koji dobiju volonterski angažman biti pokriveni iz sredstava EU-a.

Komponentom volontiranja ojačat će se i proširiti postojeći program Europske volonterske službe, koji se financira putem programa Erasmus+. U posljednjih je 20 godina u Europsku volontersku službu bilo uključeno oko 100 000 mladih, i to na temelju jasnih standarda kvalitete (npr. akreditiranje organizacija), te je ta služba dokazala koliko je vrijedan njezin doprinos razvoju vještina i kompetencija koje su mladima potrebne da bi se angažirali u društvu i pri traženju posla. Među volonterima Europske volonterske službe njih 70 % smatra da im je volontersko iskustvo povećalo izglede za zapošljavanje, 74 % je na taj način ojačalo svoje poduzetničke vještine, a 85 % ih je steklo dodatne vještine rada u timu.

Glavni je cilj Europskih snaga solidarnosti jačanje kohezije i promicanje solidarnosti u europskom društvu. Na taj će način više mladih moći sudjelovati u širokom rasponu aktivnosti u području solidarnosti, bilo da volontiraju ili da stječu radno iskustvo sudjelovanjem u pronalaženju rješenja za izazove diljem Europe. Europske snage solidarnosti bit će podrška nacionalnim i lokalnim tijelima, nevladinim organizacijama i poduzećima u njihovim naporima da se nose s raznim izazovima i krizama, ali i mladima koji će biti njihovi sudionici. Europske snage solidarnosti temeljit će se na vrijednosti solidarnosti. Kako stoji u njihovoj izjavi o misiji, Europske snage solidarnosti okupit će mlade oko projekta izgradnje uključivijeg društva, koje podupire ranjive osobe i odgovara na društvene izazove. To će biti inspirativno i osnažujuće iskustvo za mlade koji žele pomagati, učiti i razvijati se.

Ankete su pokazale da bi se razina sudjelovanja mladih u volonterskim aktivnostima mogla povećati u svim socio-demografskim skupinama. U organiziranim volonterskim aktivnostima češće sudjeluju mladi koji su završili svoje školovanje u dobi od 20 ili više godina (njih 26 %) nego oni koji su školovanje završili u dobi od 16 do 19 godina (njih 20 %) ili u dobi od 15 ili manje godina (njih 15 %). U 2014. samo je malo više od četvrtine mladih koji su sudjelovali u organiziranoj volonterskoj aktivnosti dobilo neku vrstu formalnog priznanja (npr. certifikat ili diplomu).

Europski poljoprivredni fond za ruralni razvoj poduprijet će projekte s poljoprivrednom komponentom ili komponentom ruralnog razvoja, a koji uključuju sudionike Europskih snaga solidarnosti. Za te je projekte predviđeno 1,3 milijuna EUR iz proračuna za 2016. i do 0,5 milijuna iz proračuna za 2017. Potporom iz Europskog poljoprivrednog fonda za ruralni razvoj osobito će se nadopuniti komponenta volontiranja Snaga solidarnosti uključena u aktivnosti očuvanja prirode koje se promiču u okviru programa LIFE.

(f) Europski fond za regionalni razvoj Od 2017. će se u okviru operativne tehničke pomoći EFRR-a izdvojiti 1 milijun EUR za mlade Europljane u dobi od 18 do 30 godina, koji su voljni u razdoblju od 2 do 6 mjeseci sudjelovati u prekograničnom, transnacionalnom ili međuregionalnom programu Interreg. Ta će inicijativa biti dopuna komponenti volontiranja Europskih snaga solidarnosti putem „partnerâ projekta Interreg” koji pomažu konkretnom projektu ili putem „Interreg izvjestiteljâ” koji podupiru program Interreg promicanjem konkretnih rezultata prošlih projekata.

Tim će se programom promotore projekata koji počinju u kolovozu 2017. potaknuti da u svoje projekte uključe mlade sudionike Europskih snaga solidarnosti. Objavit će se i novi poziv na podnošenje prijedloga za 2018. za operativna bespovratna sredstva s dodatnim zahtjevom da organizacije koje dodjeljuju bespovratna sredstva uključe sudionike Europskih snaga solidarnosti. U tom će smislu biti važna komponenta „Projekti civilnog društva”. Približan iznos proračuna bit će do 3,5 milijuna EUR godišnje.

Tim će se programom promotore svih projekata koji se već provode poticati da uključe mlade sudionike Europskih snaga solidarnosti. U 2016. će biti objavljen poseban poziv na podnošenje prijedloga u vrijednosti od 2 milijuna EUR namijenjen aktivnostima volontiranja povezanima s očuvanjem područja koja pripadaju EU-ovoj mreži zaštićenih područja prirode Natura 2000 kako bi se osigurali angažmani za sudionike Europskih snaga solidarnosti u vlastitoj zemlji. U 2017. programi LIFE i Erasmus+ udružit će snage kako bi se ojačala okolišna komponenta Europske volonterske službe i njezino djelovanje proširilo na transnacionalne angažmane u području okoliša i klimatske politike. Još jedan poziv na podnošenje prijedloga za tzv. tradicionalne projekte bit će objavljen u travnju 2017., kojim će se podnositelje pozvati da u svoje projekte uključe razvoj i potporu mreža mladih volontera. Bit će istražene i mogućnosti za to da se u okviru programa LIFE podupre komponenta plaćenog rada Europskih snaga solidarnosti.

(c) Program LIFE

Europske snage solidarnosti uspostavljat će se postupno u uskoj suradnji s dionicima na svim razinama. U prvoj fazi, koja se pokreće ovom Komunikacijom, mladi koji žele izraziti svoj interes za sudjelovanje u Europskim snagama solidarnosti moći će to učiniti putem internetske stranice za prijavu na Europskom portalu za mlade ( http://europa.eu/solidarity-corps ). Postupak prijave bit će brz i jednostavan. Prve usluge, kao što su osposobljavanje i jezična potpora na internetu, bit će dostupne već u prvoj fazi provedbe.

Organizacije sudionice bit će povezane s Europskim snagama solidarnosti i moći će angažirati njihove sudionike, koristeći se tim dragocjenim resursom za jačanje vlastitih aktivnosti na terenu na dobrobit građana i društva u cjelini. Sudjelovanjem u Europskim snagama solidarnosti organizacije sudionice mogu imati veću mogućnost izbora potencijalnih zaposlenika/volontera s vještinama koje traže. Osim toga, dodatna bi korist za te organizacije ili poduzeća mogla biti to što će dobiti priliku pokazati da drže do socijalne odgovornosti.

(h) Zdravstveni program U 2017. će se korisnike operativnih bespovratnih sredstava poticati da se koriste Europskim snagama solidarnosti. Tim će nevladinim organizacijama biti dostupno oko 60 000 EUR za aktivno uključivanje sudionika Europskih snaga solidarnosti u sektor zdravstva. Na temelju rezultata ciljane kampanje podizanja svijesti dionika u području zdravstva mogli bi se razviti novi prijedlozi.

Uzimajući u obzir doprinose dionika, u drugoj će fazi doći do provedbe procesa konsolidacije i konkretnog uvođenja i provedbe Europskih snaga solidarnosti do 2020. Za potrebe komponente plaćenog rada uzet će se u obzir mogućnosti financiranja u okviru Inicijative za zapošljavanje mladih. Europske snage solidarnosti u svojoj cjelini (komponenta volontiranja i komponenta plaćenog rada) trebale bi se financirati iz vlastite proračunske linije utemeljene na zasebnoj pravnoj osnovi, koja mora biti predložena do proljeća 2017., te s pomoću eventualnih proračunskih korekcija u okviru sadašnjeg financijskog okvira. Komisija će poduzeti potrebne mjere u tom pogledu.

Širok spektar aktivnosti

Mladi će se moći baviti brojnim aktivnostima. Te bi aktivnosti mogle biti povezane s uslugama od općeg interesa i obuhvaćati područja kao što su obrazovanje i aktivnosti za mlade, zdravstvo, socijalna integracija i uključivanje na tržište rada, pomoć u opskrbi prehrambenim i neprehrambenim proizvodima, izgradnja skloništa, izgradnja i obnova lokacija i njihovo upravljanje, prijem i pružanje potpore migrantima i izbjeglicama te njihova integracija, proces pomirenja nakon sukoba, zaštita okoliša i očuvanje prirode ili sprečavanje prirodnih katastrofa (ali ne i izravno reagiranje na katastrofe koje zahtijeva specijalizirane vještine i osposobljavanje).

Geografsko područje djelovanja Europskih snaga solidarnosti prvenstveno pokriva teritorij EU-a i, ovisno o slučaju, druge zemlje uključene u razne postojeće instrumente financiranja koji doprinose Europskim snagama solidarnosti. Prijaviti se mogu mladi ljudi u dobi od 17 do 30 godina koji su građani EU-a i imaju boravište u EU-u. Međutim, mladi mogu dobiti angažman u okviru Europskih snaga solidarnosti tek nakon što navrše 18 godina.

Višejezične internetske stranice s poboljšanim uslugama i snažnim vizualnim identitetom

Alat za prijavu u Europske snage solidarnosti dostupan je na Europskom portalu za mlade i može ga se pronaći s pomoću internetskih pretraživača. Mladi mogu iskazati interes unošenjem osnovnih osobnih podataka, u potpunosti u skladu s propisima o zaštiti podataka. Podrobnije informacije, potrebne da bi se dobio što potpuniji profil sudionika, prikupljat će se u kasnijoj fazi.

Alat za prijavu bit će dostupan na 24 službena jezika EU-a i prilagođen mobilnim uređajima. Pri prijavi mladi će moći odabrati zemlje u kojima bi htjeli biti angažirani, žele li volontirati i/ili raditi i navesti aktivnosti koje ih zanimaju te znanje i iskustvo kojima mogu doprinijeti aktivnostima Europskih snaga solidarnosti.

Sve organizacije sudionice, ili organizacije posrednice koje ih predstavljaju, koje žele provoditi projekte preko Europskih snaga solidarnosti moraju potpisati povelju Europskih snaga solidarnosti. Da bi provodile takve projekte, te će organizacije, ovisno o instrumentu provedbe, morati proći provjeru na temelju koje postaju akreditirane ili će se od njih zahtijevati da poštuju visoke standarde kvalitete. Nakon toga će imati pristup bazi podataka Europskih snaga solidarnosti i među prijavljenim mladima tražiti kandidate koji im odgovaraju. Postupno će se razvijati i materijali i alati potrebni za korištenje ponuđenim uslugama, kao što su ciljano osposobljavanje, alati za učenje jezika i certifikacija.

Mlade će se redovito obavještavati i aktivno usmjeravati prema solidarnom djelovanju. Mrežna aplikacija bit će ažurirana kako bi se omogućilo stvaranje zajednice onih koji sudjeluju u aktivnostima Europskih snaga solidarnosti. Planira se i niz inicijativa kojima se želi zadržati interes prijavljenih mladih ljudi u razdoblju od prijave u sustav do njihova prvog angažmana, npr. slanje e-biltena s najnovijim informacijama o Europskim snagama solidarnosti i provedba aktivnosti koje organiziraju Komisijina predstavništva u državama članicama, a na koje će se pozivati sudionici Snaga solidarnosti. Predviđena je i uspostava internetske platforme putem koje će mladi sudionici Europskih snaga solidarnosti i organizacije sudionice moći razmjenjivati iskustva.

Dodatno će se usavršavati informatički alati kako bi sudionici Europskih snaga solidarnosti mogli ostati u kontaktu jedni s drugima i pronalaziti projekte te kako bi organizacije sudionice i organizacije posrednice mogle odabirati sudionike za svoje projekte.

U svim državama članicama provest će se informativna kampanja, koja će imati snažan vizualni identitet, kako bi se u javnosti probudila svijest i pobudio interes za Europske snage solidarnosti. Kampanja će trajati tijekom cijele 2017. i stavit će naglasak, među ostalim, na prve angažmane i iskustva mladih ljudi i organizacija koji sudjeluju u Snagama solidarnosti.

V. Zaključak: pripreme za uspostavu Europskih snaga solidarnosti

Suradnja sa svim dionicima

Uspostava Europskih snaga solidarnosti zahtijeva potporu brojnih dionika i blisku suradnju s tim dionicima, uključujući javna tijela i udruge na međunarodnoj, europskoj, nacionalnoj, regionalnoj i lokalnoj razini, mreže na razini EU-a i drugim razinama, nevladine udruge i poduzeća. Ti su dionici uključeni u aktivnosti povezane sa solidarnošću i volontiranjem ili koje mogu imati ključnu ulogu u uključivanju mladih u angažmane koji im se nude preko Europskih snaga solidarnosti. Mnoge države članice EU-a imaju dugogodišnju tradiciju i iskustvo volontiranja, a EU ima 20 godina iskustva u upravljanju Europskom volonterskom službom kao prekograničnom aktivnošću. Europske snage solidarnosti oslonit će se na tu tradiciju i iskustvo, pri čemu neće zamijeniti postojeće sustave volontiranja u državama članicama. Njihov je cilj prepoznati potrebe na koje još nisu dani odgovori, povećati broj uspješnih projekata i uključiti više organizacija.